b'\n_START_ARTICLE_\nKork Ballington\n_START_PARAGRAPH_\nKork Ballington on etel\xc3\xa4afrikkalainen ratamoottoripy\xc3\xb6r\xc3\xa4ilyn maailmanmestari. H\xc3\xa4n voitti maailmanmestaruuden sek\xc3\xa4 250- ett\xc3\xa4 350-kuutioisten sarjassa vuosina 1978 ja 1979. H\xc3\xa4n ajoi tuolloin Kawasakilla, johon h\xc3\xa4n vaihtoi kauden 1977 j\xc3\xa4lkeen Yamahalta. Vuonna 1980 h\xc3\xa4n sijoittui viel\xc3\xa4 250-kuutioisten MM-sarjassa toiseksi. H\xc3\xa4n voitti kaikkiaan 31 MM-osakilpailua, joista 17 voittoa h\xc3\xa4n saavutti 250-kuutioisten luokassa ja 14 voittoa 350-kuutioisten luokassa. H\xc3\xa4n sijoittui 500-kuutioisten luokan osakilpailuissa parhaimmillaan kolmanneksi kaksi kertaa vuonna 1981.'